ભર્તૃહરિ, શેક્સપિયર ‘ને જિબ્રાન જેવાએ ‘ધીસ પીપલ’ સાધારણ કે મિડિઓકર જ છે ‘ને એમ જ રહેશે એવું માન્યું હોત તો? વંદનીય મેઘાણીના સર્જન ‘ને તે સમયના શિક્ષણ પરથી ત્યારના સરેરાશ ગુજરાતી વાચકની સમજ/આકલન શક્તિનો અંદાજ લગાવી શકશો? ગાયકવાડે લાઇબ્રેરીમાં ગુજરાતીઓની પ્રગતિ માટે બનાવેલી. હંસા મહેતા લાઇબ્રેરી, વડોદરામાં શોર્ટ એન્ડ સિમ્પલ પ્રકારનાં જ પુસ્તકો ભર્યાં છે? આપણે ‘લખે ગુજરાત, વાંચે વિશ્વ’ જેવું કોઈ પરિણામ આવે તે માટે કમર કસવાની છે. આપણે આજે કશું કરીશું તો આવતી પેઢી ફળ પામશે. ગુજરાતીમાંથી ભાષાંતર થાય ‘ને ગોરા દેશોમાં ધૂમ મચાવે ત્યારે ખરી મજ્જા પડે. બાકી અંદરોઅંદરની તાલી તો ક્યાંય નથી જવાની, કોઈ બીજાની નથી થવાની.